wickkiey/tamil-wikipedia-chunked huggingface dataset:
# குவாத்தமாலா நிலநடுக்கம் 2012

**குவாத்தமாலா நிலநடுக்கம் 2012** (*2012 Guatemala earthquake*) எனப்படும் இந்த பேரிடர், 2012-ம் ஆண்டு, நவம்பர் 7-ம் நாள் குவாத்தமாலாவில் நிகழ்ந்தது. அந்நாட்டின் உள்ளூர் நேரப்படி 10:35:47 மணித்துளிகளில் நடந்த இந்நிலநடுக்கம், நொடியளவின் அளவுகோலில் (*Moment magnitude scale*) 7.4-ஆக பதிவுப்பட்டியலில் இடம்பெற்றது. 'மெர்கலி செறிவு அளவுகோல்ப்படி' (*Mercalli intensity scale*) அதிகபட்ச அடர்த்தியான VII (மிகவும் வலுவான) அதிர்ச்சியில் நிகழ்ந்த இந்த புவிநடுக்கத்தில் 39-பேர்கள் கொல்லப்பட்டனர்.
# குவாத்தமாலா நிலநடுக்கம் 2012

## வெளியிணைப்புகள்

கௌதமாலாவில் பயங்கர நிலநடுக்கம்: 39 பேர் பலி, 155 பேர் காயம், 100 பேர் மாயம்
# எமரால்டு ஏரி, உதகமண்டலம்

**எமரால்டு ஏரி (Emerald Lake)** என்பது தமிழ்நாட்டின் நீலகிரி மாவட்டத்தில் எமரால்டு கிராமத்தில் அமைந்துள்ளது. இந்தப் பகுதி *அமைதிப் பள்ளத்தாக்கு* என அழைக்கப்படுகிறது. இது உதகமண்டலம் நகரில் இருந்து 25 கி.மீ. தொலைவில் உள்ளது.
# எமரால்டு ஏரி, உதகமண்டலம்

## சுற்றுலா

எமரால்டு ஏரி இந்த வட்டாரத்தின் மிக முக்கிய சுற்றுலாத்தலம் ஆகும். மேலும் இந்த ஏரியில் உள்ள பல்வேறு மீன்களாலும், இங்கு காணப்படும் பறவைகளாலும் பிரபலமானது. இந்த ஏரிக்கு அருகில் இருந்து கதிரவன் தோற்றத்தையும், மறைவையும் காணுவது கண்ணுக்கினிய காட்சி என அறியப்படுகிறது. ஏரியைச் சுற்றித் தேயிலைத் தோட்டங்கள் சூழ்ந்துள்ளன, இங்கு பார்வையாளர்களால் தேயிலைப் பொருட்களை வாங்க முடியும்.
# எமரால்டு ஏரி, உதகமண்டலம்

## ரெட் ஹில் இயற்கை விடுதி

ரெட் ஹில் இயற்கை விடுதி என்ற பெயரில் ஏரியின் பக்கத்தில் சுற்றுலாவாசிகளுக்காக ஒரு விடுதி உள்ளது. இந்த விடுதியில் 19 ஆம் நூற்றாண்டின் பிற்பகுதியில் கட்டப்பட்ட கட்டிடத்தில் இயங்குகிறது. விடுதியைச் சுற்றி தேயிலை தோட்டங்கள் சூழப்பட்ட அமைப்பில் உள்ளது. சுற்றுலா பயணிகளுக்கு விடுதி நிர்வாகம் பல்வேறு வசதிகளை ஏற்படுத்தியுள்ளது, குறிப்பாக மலையில் வண்டியோட்டுதல், பறவை நோக்குதல், ஏரியைச் சார்ந்த பகுதியில் மீன்பிடித்தல், வனநடை ஆகியவை அடங்கும்.
# தஞ்சாவூர் பிரசன்ன வெங்கடேசப்பெருமாள் கோயில்

**பிரசன்ன வெங்கடேசப் பெருமாள் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் நாலுகால் மண்டபத்தில் அமைந்துள்ளது.
# தஞ்சாவூர் பிரசன்ன வெங்கடேசப்பெருமாள் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் பிரசன்ன வெங்கடேசப்பெருமாள் கோயில்

## அமைப்பு

கோயிலுக்கு முன்பாக நாலுகால் மண்டபம் உள்ளது. கோயிலின் வெளியே இடப்புறத்தில் சிறிய ஆஞ்சநேயர் சன்னதி உள்ளது. படிக்கட்டுகளில் ஏறி உயர்ந்த தளத்தில் செல்லும்போது ராஜகோபுரம் உள்ளது. மூலவர் சன்னதிக்கு முன்பாக கொடிமரம், பலி பீடம் காணப்படுகின்றன. வலப்புறம் ஆஞ்சநேயர் உள்ளார். இடப்புறம் பெருமாள் பாதமும் காணப்படுகிறது. அங்கு விசுவசேனர் சன்னதி உள்ளது. திருச்சுற்றில் ஆழ்வார்கள் சன்னதி, கேசவபெருமாள் களச்சியலட்சுமி சன்னதி, வேணுகோபாலன் சன்னதி, மதனகோபாலன் சன்னதி ஆகிய சன்னதிகள் உள்ளன. மதனகோபாலன் சன்னதிக்கு முன்பாக கருடாழ்வார் உள்ளார். இக்கோயிலின் இடப்புறம் அமைந்துள்ள தேர்முட்டியின் கீழ்ப்பகுதியில் நாலுகால் மண்டப ஆஞ்சநேயர் கோயில் உள்ளது.
# தஞ்சாவூர் பிரசன்ன வெங்கடேசப்பெருமாள் கோயில்

## மூலவர்

இக்கோயிலின் மூலவராக பிரசன்ன வெங்கடேசப் பெருமாள் உள்ளார். மூலவர் நின்ற நிலையில் உள்ளார். மூலவர் சன்னதியின் முன்பாக இருபுறமும் துவாரபாலகர்கள் உள்ளனர்.
# தஞ்சாவூர் பிரசன்ன வெங்கடேசப்பெருமாள் கோயில்

## கல்வெட்டு

இக்கோயிலில் 8 நவம்பர் 1992 அன்று குடமுழுக்கு நடைபெற்றதற்கான கல்வெட்டு காணப்படுகிறது.
# இர்பான் கொலோதம் தோடி

**இர்பான் கொலோதம் தோடி** *(Irfan Kolothum Thodi)* ஒர் இந்திய நடையோட்ட வீரராவார். கேரள மாநிலத்தின் மலப்புறத்தைச் சேர்ந்த இவர் 1990 ஆம் ஆண்டு பிப்ரவரி மாதம் 8 ஆம் தேதியன்று பிறந்தார். 20 கிலோமீட்டர் நடையோட்டத்தில் போட்டியிடும் இவர், 2012 ஆம் ஆண்டு இலண்டனில் நடைபெற்ற கோடைக்கால ஒலிம்பிக் விளையாட்டுப் போட்டிகளில் பங்கேற்கும் தகுதியைப் பெற்றார்.  
இப்போட்டியில் 20 கிலோமீட்டர் தொலைவை 1:20:21 மணி நேரத்தில் நடந்து முடித்து, போட்டியில் பத்தாவது இடம் பிடித்து ஒரு இந்திய தேசிய சாதனையை இவர் நிகழ்த்தினார். முன்னதாக பாட்டியாலாவில் நடைபெற்ற கூட்டமைப்புக் கோப்பை நடையோட்டப் போட்டியில் கலந்து கொண்டு 1:22:09 மணி நேரத்தில் நடந்து சாதனை படைத்திருந்தார். மார்ச்சு 2013 இல் சீனாவிலுள்ள தைகாங்கில் நடைபெற்ற அனைத்துலக தடகளக் கழகங்களின் கூட்டமைப்பு நடத்திய 20 கிலோமீட்டர் நடையோட்டப் போட்டியில் 5 ஆவது இடத்தைப் பிடித்தார்.  
ஆங்கிலியன் பதக்க வேட்டை நிறுவனம் இவருக்கு முழு ஆதரவை அளித்தது
# இர்பான் கொலோதம் தோடி

## பிற சாதனைகள்

- 2011-இல் நடைபெற்ற மாநிலங்களுக்கு இடையிலான முதுநிலை தேசிய தடகள விளையாட்டுப் போட்டிகளில் 1:30:31 மணி நேரத்தில் கடந்து வெள்ளிப் பதக்கம் வென்றார்.
- 2011- இல் நடைபெற்ற தேசிய தடகள விளையாட்டுப் போட்டிகளில் 01:27:46 மணி நேரத்தில் கடந்து தங்கப்பதக்கம் வென்றார்.
- 2011- இல் நடைபெற்ற கூட்டமைப்புக் கோப்பை முதுநிலை தடகள விளையாட்டுப் போட்டிகளில் 01:22:14 மணி நேரத்தில் நடந்து முடித்து தங்கப்பதக்கம் வென்றார். இந்நேரம், போட்டித் தொடரின் ஒரு புதிய சாதனையாகும்
- 2011- இல் நடைபெற்ற அனைத்துலக நடையோட்டப் போட்டியில் 01:22:09 மணி நேரத்தில் நடந்து முடித்து 19 ஆவது இடம் பிடித்தார். இதன் மூலமாக 2012 ஒலிம்பிக்கில் கலந்து கொள்ளும் வாய்ப்பைப் பெற்றார்.
- மாசுகோவில் 2013- ஆம் ஆண்டு நடைபெற்ற உலக தடகளப் போட்டியில் பங்கேற்றார்.
# வடசென்னை

**வடசென்னை** என்பது சென்னையின் வடக்குப் பகுதியில் அமைந்துள்ள பகுதிகளை பொதுவாக குறிக்கப் பயன்படுத்தப்படும் சொல்லாகும். பல காலகட்டங்களில் இச்சொல் பலவாறாக பயன்படுத்தப்பட்டிருந்தாலும் பொதுவாக கூவம் நதியின் வடக்கே அமைந்துள்ள சென்னையின் பகுதிகளை குறிக்க பயன்படுத்தப்படுகிறது. கிழக்கிந்தியக் கம்பெனி இந்தியாவிற்கு வந்தபோது இப்பகுதியில் பல தொழிற்சாலைகளை நிறுவியது.
# வடசென்னை

## முக்கிய இடங்கள்

வடசென்னையின் அருகே எண்ணூரில் துறைமுகமும் அனல்மின் நிலையமும் அமைந்துள்ளது. சென்னை மீன்பிடி துறைமுகம் இங்கு அமைந்துள்ளது.
# பண்டிட் தீனதயாள் உபாத்தியாயா சந்திப்பு தொடருந்து நிலையம்

**பண்டிட் தீனதயாள் உபாத்தியாயா சந்திப்பு தொடருந்து நிலையம்** (முன்னர் **முகல்சராய் சந்திப்பு**)(நிலையக் குறியீடு: **MGS**) இந்திய மாநிலமான உத்தரப் பிரதேசத்தின் முகல்சராயில் அமைந்துள்ளது. இது இந்தியாவில் அதிக தொடருந்துகள் கடக்கும் சந்திப்புகளின் வரிசையில் நான்காம் இடம் பெறுகிறது. இந்த நிலையத்தில் நாளொன்றுக்கு 200 தொடருந்து வண்டிகள் நின்று செல்கின்றன.
# பண்டிட் தீனதயாள் உபாத்தியாயா சந்திப்பு தொடருந்து நிலையம்

## மின்மயமாக்கம்

கயா - முகல்சராய் வழித்தடத்தில் உள்ள நிலையங்கள் 1961-63 ஆண்டுவாக்கில் மின்மயமாக்கப்பட்டன. 1963-65 ஆண்டுவாக்கில் முகல்சராய் பணிமனையும் மின்மயமாக்கப்பட்டது.
# பண்டிட் தீனதயாள் உபாத்தியாயா சந்திப்பு தொடருந்து நிலையம்

## பயணிகள்

இது இந்தியாவில் அதிக பயணிகள் வந்து செல்லும் முதன்மையான நூறு தொடருந்து நிலையங்களில் ஒன்று. ஆண்டுதோறும் 65 லட்சம் பயணிகள் வந்து செல்வதாக புள்ளிவிவரம் தெரிவிக்கிறது. இந்த நிலையத்தில் இலவச வை-பை வசதியும் உண்டு.
# பண்டிட் தீனதயாள் உபாத்தியாயா சந்திப்பு தொடருந்து நிலையம்

## இதனையும் காண்க

- வாரணாசி சந்திப்பு தொடருந்து நிலையம்
# ஊட்டி ஏரி

## வரலாறு

ஊட்டி ஏரி ஜான் சல்லிவன் என்பவரால் 1824 இல் வெட்டப்பட்ட ஒரு செயற்கை ஏரி ஆகும். மலை ஓடைகள் பாய்ந்து ஊட்டி பள்ளத்தாக்கை அடையும் பாதையில் நீரைத் தேக்கி ஏரி அமைக்கப்பட்டுள்ளது. ஏரியில் கரை உடைந்து மூன்று சந்தர்ப்பங்களில் நீரின்றிப் போயுள்ளது. ஏரி முதலில் மீன்பிடிக்கும் நோக்கத்திற்காக அமைக்கப்பட்டது. என்றாலும் முதன்மையாக ஏரி முழுவதும் படகு பயணம் செய்ய பயன்படுத்தப்படுகிறது. இந்த ஏரியின் அசலான பரப்பளவு குறைந்து போயுள்ளது, காரணம் இந்த ஏரிக்கு உட்பட்ட பகுதியில் தற்போதைய பேருந்து நிலையம், குதிரைப் பந்தய மைதானம், ஏரி பூங்கா ஆகியவற்றை அமைத்து ஏரியின் பரப்பளவு சுருக்கப்பட்டுவிட்டது. ஏரி 1973 இல் தமிழ்நாடு சுற்றுலா வளர்ச்சிக் கழகத்தின் வசம் வந்தது.
# ஊட்டி ஏரி

## படகு இல்லம்

ஏரியை ஒட்டி படகு இல்லம் தமிழ்நாடு சுற்றுலா வளர்ச்சிக் கழகத்தால் கட்டப்பட்டது. இங்கு ஒரு பூங்காவும்,
தமிழ்நாடு மாசுக்கட்டுப்பாடு வாரியத்தின் ஒரு ஆய்வின்படி ஊட்டி ஏரி மாநிலத்தின் மிகவும் மாசுபட்ட ஏரிகளில் ஒன்றாக உள்ளது. மனிதர்கள் குடிக்கவோ அல்லது குளிக்கவோ தகுதியற்றதாக உள்ளதாக உள்ளது.
# எண்ணூர் அனல் மின் நிலையம்

எண்ணூர் அனல்மின் நிலையம் தமிழ்நாட்டில் அமைந்துள்ள ஒரு நிலக்கீல் கரி அனல் மின் நிலையம் ஆகும்.
# எண்ணூர் அனல் மின் நிலையம்

## வரலாறு

எண்ணூர் அனல்மின் நிலையம் 1970ஆம் ஆண்டு மின்உற்பத்தி தேவைகளை நிறைவேற்ற கட்டமைக்கப்பட்டது.தமிழ் நாட்டில் உள்ள முக்கிய நான்கு அனல்மின் நிலையங்களுள் ஒன்றான இது தமிழ்நாடு மின்சார வாரியத்தால் நிறுவப்பட்டது. தற்போது இந்த நிலையத்தின் முழு திறன் 450 மெகாவாட்டு ஆகும். இந்த நிலையத்திற்கு தேவையான நிலக்கரி எண்ணூர் துறைமுகத்தில் இறக்குமதி செய்யப்படுகிறது. எனினும், 1000 மெகாவாட்டு திறன் உலையின் கட்டுமான பணிகள் 2007இல் தொடங்கின. இந்நிலையத்தில் தற்போது இரண்டு 60 மெகாவாட் உலையும் மூன்று 110 மெகாவாட் உலையும் அமைந்துள்ளன. கூடுதலாக 500 மெகாவாட் உற்பத்தி உலை நிறுவ பரிந்துரைக்கபட்டு கட்டுமான பணிகள் தொடங்கபட்டன. இந்நிலையத்தின் மொத்த மதிப்பு 270 கோடி ரூபாய் ஆகும்.
# எண்ணூர் அனல் மின் நிலையம்

## அம்சங்கள்

மாநிலத்தின் முக்கிய உற்பத்தி நிலையமாக திகழும் இதன் உற்பத்தி திறன் அண்மைய ஆண்டுகளில் மேம்படுத்தபட்டுள்ளது.
தமிழ்நாடு மின் உற்பத்தி மற்றும் பகிர்மான கழகத்திடம் இருந்து பல விருதுகளை பெற்றுள்ளது. மேலும், கழிவுகளை சுத்திகரித்து முறையாக வெளியேற்ற சிறப்பு அமைப்புக்களை கொண்டுள்ளது.  
இயக்கத்திற்கு தேவையான நிலக்கரி MCL (தல்கர் மற்றும் எல்பி பள்ளத்தாக்கு), ஒரிசா மற்றும் ECL, ரணிகஞ்சு , மேற்கு வங்காளம் ஆகிய இடங்களில் இருந்து பெறப்படுகிறது. 2008–2009 ஆண்டின் கொள்திறன் காரணி (plant load factor) 49.17 சதவிகிதம் ஆகும்.
# எண்ணூர் அனல் மின் நிலையம்

## அம்சங்கள்

### உற்பத்தி திறன்

| 1 | 60 | 31 மார்ச்சு 1970 | இயங்குகிறது |
| --- | --- | --- | --- |
| 2 | 60 | 14 பிப்ரவரி 1971 | இயங்குகிறது |
| 3 | 110 | 17 மே 1972 | இயங்குகிறது |
| 4 | 110 | 26 மே 1973 | இயங்குகிறது |
| 5 | 110 | 2 டிசம்பர் 1975 | இயங்குகிறது |
| 6 | 660 | 2 டிசம்பர் 2015 | இயங்குகிறது |
# எண்ணூர் அனல் மின் நிலையம்

## மேம்பாடுகள்

எண்ணூர் மின் நிலையத்தில் மேம்படுத்தல் நடைபெறுகிறது. இங்கு சிறப்பு பொருளாதார மண்டலம் அமைப்பது குறித்து விவாதிக்கப்பட்டு வருகிறது. இந்த புதிய திட்டம் அண்மைய தொழில்நுட்பத்தை பயன்படுத்தி இந்நிலையத்தின் உற்பத்தியை பெருக்க வடிவமைக்கபட்டது. இத்திட்டத்தில் நுட்ப நடைமுறைபடுத்தல் பற்றியும் தெரிவிக்கப்பட்டுள்ளது. எனினும் அண்மைய வருடங்களில் தமிழ்நாட்டில் நிலவும் நிலக்கரி பற்றாக்குறையால், இந்நிலையத்திற்கு நிலக்கரி இறக்குமதி செய்யப்பட்டு பயன்படுத்தபடுகிறது.
# புரோக்சிமா செண்ட்டாரி பி

2016 ஆகத்து மாதத்தில், ஐரோப்பிய சதர்ன் வான்காணகம் இக்கோளைக் கண்டுபிடித்துள்ளதாக அறிவித்தது. "அடுத்த சில நூற்றாண்டுகளில்" இக்கோளுக்கு தானியங்கி விண்ணாய்வுப் பயணங்களை மேற்கொள்ளக்கூடியதாக இருக்கும் என ஆய்வாளர்கள் கருதுகின்றனர். ஆரைத்திசைவேக முறை மூலம், விண்மீனின் நிறமாலை வரிகளின் சுழற்சிமுறை டாப்ளர் பிறழ்ச்சியின் மூலம் ஆய்வாளர்கள் இப்புறக்கோளைக் கண்டுபிடித்துள்ளனர். இவ்வாய்வுகளின் படி, புவு குறித்தான இப்புறக்கோளின் வேகத்தின் கூறு கிட்டத்தட்ட 5 கி.மீ./ம ஆகும்.
# அய்யனார் அருவி

**ஐயனார் அருவி** (*Ayyanar Falls*) என்பது தமிழ்நாட்டின் விருதுநகர் மாவட்டம், இராஜபாளையம் நகரில் இருந்து 10 கி.மீ. (6.2 மைல்) மேற்கே அமைந்துள்ளது. இந்த அருவி மேற்குத் தொடர்ச்சி மலைப்பகுதியில் உள்ளது. இது வடகிழக்கு பருவ கால மழையில் நீர் பெறுகிறது. இராஜபாளையம் நகர மக்களின் குடிநீர் தேவையை நிறைவுசெய்கிறது.  
இந்த அருவி இராஜபாளையம் பகுதியின் முதன்மை சுற்றுலா ஈர்ப்பு பகுதியாக உள்ளது. இது விருதுநகர் மாவட்டத்தின் கிழக்குப் பகுதி மக்களின் குறிப்பாக திருவில்லிபுத்தூர், சிவகாசி மக்களின் புகழ்பெற்ற சுற்றுலா தலமாக உள்ளது. இங்கு உள்ள வனப்பகுதி மலை ஏற்றத்தை விரும்புவர்களுக்கு நல்ல இடமாக உள்ளது. அருவிக்கு போகும் வழியில் உள்ள அணை நகரத்திற்கு தேவையான நீரை வழங்குகிறது.  
இந்த அருவியைச் சூழ்ந்த மேற்குத் தொடர்ச்சி மலைப் பகுதியானது காட்டுயிர் ஒளிப்படக் கலைஞர்களுக்கு ஆர்வமூட்டும் இடமாக உள்ளது. இந்த அருவியானது இங்கு வாழும் காட்டு விலங்குகளான குரங்குகள், யானைகள், மான்கள், காட்டெருமைகள் ஆகியவற்றிர்கும் நீராதாரமாக விளங்குகிறது. இந்த அருவிக்கு *ஐயனார்* பெயர் வந்ததற்கு காரணம் இங்கு உள்ள சிறிய காட்டு ஐயனார் கோயிலாகும்.
# அய்யனார் அருவி

## நீர்காத்த ஐயனார் கோயில்

இந்த அருவிக்கு பெயர் வரக்காரணமான நீர்காத்த ஐயனார் கோயில் மேற்கு தொடர்ச்சி மலையடிவாரத்தில் இரண்டு ஆறுகளான பழையாறு, நீராறு ஆகியன சேருமிடத்தில் அமைந்துள்ளது. இந்தக் கோயில் 500 ஆண்டுகள் பழமை வாய்ந்தது. பக்தர்கள் தங்கள் குடும்பத்தின் பல்வேறு பிரச்சினைகளுக்கு தீர்வுகாண அய்யனாரை அணுகி வணங்குகின்றனர்.. பக்தர்கள் அய்யனாருக்கு அபிஷேகம் செய்து ஏழைகளுக்கு அன்னதானம் அளிக்கின்றனர்.
# அய்யனார் அருவி

## நீர்காத்த ஐயனார் கோயில்

### ஐயனார் அருவியில் வெள்ளம்

ஐயனார் அருவிக்கு நாள்தோறும் ஏராளமான பயணிகள் வருகின்றனர். மழைக் காலங்களில் ஏற்படும் திடீர் வெள்ளப்பெருக்கால் மக்கள் கோயிலினுள் மாட்டிக் கொள்கின்றனர். அந்தச் சமயங்களில் இராஜபாளையத்தில் உள்ள தீயணைப்பு மீட்டுபுத் துறையினர் வந்து பயணிகளை மீட்டு ஆற்றைக் கடக்க உதவுகின்றனர். பெருமழைக் காலத்தில் அருவியில் குளிக்க அனுமதி வழங்கப்படுவதில்லை.
# அய்யனார் அருவி

## நீர்காத்த ஐயனார் கோயில்

### நீர்த்தேக்கம்

ஐயனார் அருவிக்கு செல்லும் வழியில் ஆறாவது மைல் அணை என்று அழைக்கப்படும் ஒரு நீர்த்தேக்கம் அமைந்துள்ளது. இந்த அணை இராஜபாளையம் நகரில் இருந்து ஆறு மைல் தொலைவில் உள்ளதால் இவ்வாறு அழைக்கப்படுகிறது. இந்த நீர்தேக்கத்தின் முதன்மை நீர் ஆதாரமாக ஐயனார் அருவி உள்ளது. இந்த அணையில் தேக்கப்படும் நீர் ராஜபாளையம் நகரைச் சுற்றியுள்ள கிராமப் பகுதியின் பாசனத் தேவைக்கும், ராஜபாளையத்தில் வாழும் மக்களின் குடிநீருக்கும் முக்கிய ஆதாரமாக உள்ளது. இது ஒரு முக்கிய சுற்றுலா மையமாகவும் உள்ளது. இந்த நீர்தேக்கத்தில் ஒரு நீர்சுத்திகரிப்பு நிலையமும் அமைந்துள்ளது. இந்த அணைப்பகுதியில் குட்டிப்புலி போன்ற பல திரைப்படங்களின் படப்பிடிப்பு நடந்தது.
# அய்யனார் அருவி

## நீர்காத்த ஐயனார் கோயில்

### சுற்றுலா

ஐயனார் அருவிக்கு அருகில் உள்ள வானூர்தி நிலையம் மதுரை வானூர்தி நிலையமாகும். ஐயனார் அருவியைச் சுற்றி மற்ற சுற்றுலாத்தளங்களாக ஐயனார் கோவில், அருவி அருகே உள்ள அணை, ஸ்ரீவில்லிபுத்தூர், ஐயனார் கோயில் வனப் பகுதி, ஸ்ரீவல்லக்காட்டு கருப்பசாமி கோவில், சஞ்சீவி மலை, சென்பகத்தோப்பு நரைத்த அணில் வனவிலங்கு சரணாலயம் போன்றவை உள்ளன. ஐயனார் அருவியை ஒட்டி வாழும் மக்களின் வாழ்க்கைக்கு இங்கு நடைபெறும் சுற்றுலா உதவிகரமாக உள்ளது.
# பர்தீப் மோர்

**பர்தீப் மோர்** *(Pardeep Mor)* ஓர் இந்திய தொழில்முறை வளைகோல் பந்தாட்ட வீரராவார். 1992 ஆம் ஆண்டு சூன் மாதம் 3 ஆம் தேதி இவர் பிறந்தார். பஞ்சாப் மாநிலத்தைச் சேர்ந்த இவர் பொதுவாக வளை கோல் பந்தாட்டத்தின் போது தடுப்பு ஆட்டக்காரராக களமிறங்கி விளையாடுவதில் நிபுணத்துவம் பெற்றவராவார்.
# பர்தீப் மோர்

## சாதனைகள்

இரியோ டி செனீரோவில் நடைபெற்ற 2016 கோடைகால ஒலிம்பிக் போட்டிகளில் ஆடவர் வளைகோல் பந்தாட்ட அணியில் இடம் பிடித்தார்.
2015 ஆம் ஆண்டில் உள்நாட்டுப் போட்டிகளில் விளையாடுவதற்காக கலிங்கா இலேன்சர் நிறுவனம் இவரை $37,000 கொடுத்து ஏலத்தில் எடுத்தது. 16 அனைத்துலகப் போட்டிகளில் விளையாடியுள்ள இவர் கோல்கள் எதுவும் அடிக்கவில்லை. அரியானாவிலுள்ள சோனிபத்தில் அமைந்திருக்கும் இந்திய விளையாட்டு ஆணையத்தில் பர்தீப் மோர் ஒரு உறுப்பினர் ஆவார்.
# டெல்டா 2000

**டெல்டா 2000 தொடர்** *(Delta 2000 series)* என்பவை அமெரிக்காவைச் சேர்ந்த எரிந்தழியும் ஏவூகல அமைப்பு வகை ஏவூர்திகளாகும். இந்த ஏவூர்திகளைப் பயன்படுத்தி 1974 மற்றும் 1981 ஆண்டுகளுக்கு இடைப்பட்ட காலத்தில் நாற்பத்தி நான்கு சுற்றுப்பாதை ஏவுதல்கள் நடைபெற்றன. டெல்டா குடும்ப வகை ஏவூர்திகளில் டெல்டா 2000 ஏவூர்தியும் ஒன்றாகும். நான்கு இலக்க எண் குறியீட்டைப் பயன்படுத்தி இவ்வகையின் மாறுபட்ட வகைகள் வேறுபடுத்தி அறியப்படுகின்றன.  
டெல்டா 1000, டெல்டா 2000 மற்றும் டெல்டா 3000 தொடர் ஏவுகல அமைப்புகள் நாசாவின் அப்போலோ திட்ட ஏவூர்திகளுக்கு முதல் மற்றும் இரண்டாம் கட்ட நிலைகளில் தேவையான அளவுக்குப் பயன்படுத்தப்பட்டன.  
தோர் ஏவுகணையின் நீட்சிவடிவமான நீள் தொட்டி தோர் அமைப்பே, டெல்டா தொடரின் முதற்கட்டம் ஆகும். இவ்வடிவத்திலிருந்த தொடக்கக்கால எம்.பி-3-III பொறியானது இராக்கெட்டைன் ஆர்.எசு-27 என்ற பொறி பொருத்தப்பட்டு இயக்கப்பட்டது. அமெரிக்க ஏவுகல வாகனமான சாட்டன் 1பி இல் சிற்சில மாற்றங்களுடன் பயன்படுத்தப்பட்ட எச்-1 பொறியே ஆர்.எசு-27 என்று மறு அடையாளமிடப்பட்டது. மேலேற்றும் உந்துகைச் சக்தியை அதிகரிக்கும் விதமாக திண்ம ஏவூர்தி உந்துகலங்களான காசுடர்-2 ஆற்றல் நிரப்பிகள் 3 அல்லது 9 எண்ணிக்கையில் இதனுடன் இணைக்கப்பட்டன. டெல்டா பி இரண்டாம் கட்டத்தில், அமெரிக்காவின் தி.ஆர்.டபிள்யூ நிறுவனத்தின் பொறியான தி.ஆர்.201 பொறி பயன்படுத்தப்பட்டது. நிலையான உந்துகை வெளியீட்டிற்காக கட்டமைக்கப்பட்ட நிலவுக்கூடு சரிவுப்பொறியே தி.ஆர்.201 பொறியாகும். உயர் மட்டங்கள் அடைவதை இலக்காகக் கொண்ட மூன்றுகட்ட கட்டமைப்பு தேவைப்படும் ஏவுதல்களில் தையோகால் சிடார்-37டி அல்லது 37-இ ஏவுப் பொறிகளைப் பயன்படுத்தின.  
கலிபோர்னியாவிலுள்ள வேண்டன்பெர்க் வான்படைத் தளத்தில் இருக்கும் விண்கல ஏவுவளாகம் 2டபிள்யூ வில் இருந்தும் கேப்கானவெரால் ஏவு வளாகம் 17 இன் இரண்டு ஏவுதளங்களில் இருந்தும் டெல்டா 2000 ஏவுகல அமைப்பு வகைகள் ஏவப்பட்டன. ஏவப்பட்ட நாற்பத்தி நான்கு ஏவுதல்களில் நாற்பத்தி மூன்று வெற்றிகரமாக ஏவப்பட்டன. 1974 ஆம் ஆண்டு சனவரி 19 இல் ஏவப்பட்ட முதலாவது ஏவல்தான் தோல்வியில் முடிந்த ஏவுதலாகும். இம்முயற்சியில் சிகைநெட் 2ஏ என்ற செயற்கைக்கோள் ஒரு பயனற்ற சுற்றுப்பாதையில் நிலைநிறுத்தப்பட்டது.ஒரு மின்னணு தொகுப்பு சுற்றுப் பலகையில் ஏற்பட்ட ஒரு குறுக்குச்சுற்றால் (இரண்டாம் நிலையில்) உயர்நிலைகள் விடுவிக்கப்பட்டன. செயற்கைக்கோளும் நிலையற்ற தாழ் சுற்றுப்பாதைக்குள் (96 x 3,406&nbsp;km x 37.6 பாகை) செலுத்தப்பட்டதால் அது விரைவாக சிதைவுற்றது. தொடர்ந்து மேற்கொள்லப்பட்ட விசாரனையின் முடிவில், மின்சுற்றுப் பலகையில் தரக்குறைவான பூச்சு பூசப்பட்டதுதான் காரணமென்று தெரிவிக்கப்பட்டது.
# யுனைடெட் ஏர்லைன்சு 4

**யுனைடெட் ஏர்லைன்சு 4** (*United Airlines Flight 4*) எனும் இது, 1935-ம் ஆண்டு அக்டோபர் 7-ம் நாளன்று, போயிங் 247D வகை வானூர்தி ஒன்று, அப்பயண திட்டப்படி ஐக்கிய அமெரிக்காவின் யூட்டா மாகாணத்திலுள்ள சால்ட் லேக் நகரம் என்னுமிடத்திலிருந்து, ஐக்கிய அமெரிக்காவின் மற்றொரு பகுதியான வயோமிங் மாநிலத்தின் தலைநகர் செயென் நகரை நோக்கி புறப்பட்டு இயங்கிக்கொண்டிருந்தது. அதிகாலை சுமார் 02:16 அல்லது 02:17 மணியளவில் செயென் நகர் தரைக் கட்டுப்பாட்டுக்குள் நுழைந்த அவ்வானூர்தி, அடுத்த சில நொடியில் (02:17-ல்) தகவல்தொடர்பு துண்டிக்கப்பட்டது. அந்நேரத்தில், வாநிலையும் ஏறக்குறைய வரம்பற்ற தெளிவாகவே காணப்பட்டுள்ளது. இந்நிலையில், விமானியின் பிழைக் காரணமாக வயோமிங் பிராந்திய கிழக்கு சில்வர் கிரவுன் பகுதியின் மூன்று மைல் (4.8 கி.மீ.) தொலைவில் நடந்த இவ்வானூர்தி விபத்தில், விமான சேவைப்பணியாளர்கள் மூவரும், பயணிகள் 9 பேர்களும் மொத்தமாக 12 பேர்களும் (பயணித்த அனைவரும்) பலியானார்கள்.
# எமகண்டம்

**எமகண்டம்** இந்த நேரம் எமனுக்கு ஏற்ற நேரமாக கருதப்படுகிறது. ராகு காலம் போன்றே இந்த நேரமும் கெட்ட நேரமாக கருதப்படுகிறது. எமனால் ஆளப்படுகின்ற ஒன்றரை மணி நேரம் எமகண்டம் என்றழைக்கப்படுகிறது.  
இந்த நேரத்திலும் சுபகாரியங்களை தொடங்க கூடாது.  
ராகு காலம், எமகண்டத்தில் சுப காரியங்கள், சுப நிகழ்ச்சிகள் போன்றவற்றை செய்ய கூடாது.  
ராகு, கேது தோஷம் உள்ளவர்கள் ராகு காலத்தில் ராகு, கேது பூஜை செய்யலாம். இந்த பூஜையின் மூலம் திருமணத்தடை, கல்வித்தடை போன்றவை விலகும்.  
குரு பகவானின் புதல்வன் எமன் என்பதால், எமகண்ட நேரத்தை முதலில் வியாழக் கிழமையில் இருந்து முதலில் எடுத்துக் கொள்ள வேண்டும். அப்படியே நாட்களை பின்னோக்கி புதன், செவ்வாய், திங்கள், ஞாயிறு, சனி, வெள்ளி என நினைவில் வைத்துக் கொண்டு நேரத்தை வரிசையாக நினைவில் வைத்துக் கொள்ளலாம்.  
எமகண்ட நேரம் :
- வியாழக் கிழமை : காலை 6.00 மணி முதல் 7.30 வரை
- புதன் கிழமை : காலை 7.30 மணி முதல் 09.00 வரை
- செவ்வாய்க் கிழமை : காலை 9.00 மணி முதல் 10.30 வரை
- திங்கட் கிழமை : காலை 10.30 மணி முதல் 12.00 வரை
# கேத்தரின் அருவி

பகுதியில்இருந்துகேத்தரின் அருவியின்தோற்றம்]]
**கேத்தரின் அருவி** (*Catherine Falls*)என்பது தமிழ்நாட்டின்நீலகிரி மாவட்டத்தில்உள்ள கோத்தகிரியில்உள்ள ஓர் இரட்டைஅருவியாகும். இது மேட்டுப்பாளையம் சாலையிலிருந்து அரவேணுபிரிவு சாலையில் உள்ளது. கோத்தகிரியின்முதன்மையான சுற்றுலா தலமான இது, மிக உயரமான இடத்திலிருந்து தரையில் வந்து விழுகிறது. அருவி விழக்கூடிய மலை நீலகிரி மலைகளில் இரண்டாவது மிக உயர்ந்த இடமாக உள்ளது. இந்த அருவியின் உயரம் ஏறக்குறைய 250 அடி ஆகும். இந்த அருவிக்கு எம்.டி. கோக்பர்ன் என்பவரின் மனைவியின் பெயர் சூட்டப்பட்டதாக அறியப்படுகிறது. இவரால்தான் கோத்தகிரியில் காபி தோட்டம் அறிமுகப்படுத்தப்பட்டது என்று நம்பப்படுகிறது. கேத்தரின் அருவியின்பூர்வீக பெயர் *கெட்டிஹாட ஹல்லா* என்பதாகும். இதன்பொருள் டோல் ஆற்று அடிவாரம் என்பதாகும். இந்த அருவியை முழுமையாக பார்க்கவேண்டுமானால் டால்பின் மூக்கு என்ற இடத்தில் இருந்து பார்த்தால்தான் தெரியும், என்றாலும் ஒரு சாலையில் அருவியின் உச்சியை பார்ப்பது சாத்தியம்.
# மணலூர்

- மணலூர் ஊராட்சி - சிவகங்கை மாவட்டத்திலுள்ள ஊராட்சி
- மணலூர் ஊராட்சி - திருவாரூர் மாவட்டத்திலுள்ள ஊராட்சி
- மணலூர் ஊராட்சி- தஞ்சாவூர் மாவட்டத்திலுள்ள ஊராட்சி
- மணலூர் ஊராட்சி - கேரள மாநிலம் திருச்சூர் மாவட்டத்திலுள்ள ஊராட்சி
- மணலூர் - கேரள மாநிலம் திருச்சூர் மாவட்டத்திலுள்ள சிற்றூர்
# விக்கிப்பீடியா:Statistics/weekly/28-Aug-2016
| 119 | 122.174.165.49 | 0 | 1 | 0 | 0 | 0 | 0 | 0 | 1 | 0 |  |
| 120 | Krinkle | 0 | 0 | 0 | 0 | 0 | 0 | 1 | 1 | 0 |  |
| 121 | 183.90.37.53 | 0 | 1 | 0 | 0 | 0 | 0 | 0 | 1 | 51 |  |
| 122 | 180.74.163.221 | 0 | 1 | 0 | 0 | 0 | 0 | 0 | 1 | 0 |  |
| 123 | 117.219.205.2 | 0 | 1 | 0 | 0 | 0 | 0 | 0 | 1 | 64 |  |
| 124 | 123.231.120.51 | 0 | 1 | 0 | 0 | 0 | 0 | 0 | 1 | 1 |  |
| 125 | 117.202.236.11 | 0 | 1 | 0 | 0 | 0 | 0 | 0 | 1 | 210 |  |
| 126 | 2405:205:8285:85F5:0:0:905:B8AC | 0 | 1 | 0 | 0 | 0 | 0 | 0 | 1 | 0 |  |
| 127 | Ayyappans77 | 0 | 1 | 0 | 0 | 0 | 0 | 0 | 1 | 0 |  |
| 128 | Shanmugamp7 | 0 | 0 | 0 | 0 | 0 | 0 | 1 | 1 | 0 |  |
| 129 | 81.177.141.171 | 0 | 0 | 0 | 0 | 0 | 0 | 1 | 1 | 0 |  |
| 130 | ElangoRamanujam | 0 | 0 | 0 | 0 | 1 | 0 | 0 | 1 | 0 |  |
| 131 | Chandravathanaa | 0 | 0 | 0 | 0 | 0 | 0 | 1 | 1 | 0 |  |
| 132 | WhisperToMe | 0 | 0 | 0 | 0 | 0 | 0 | 1 | 1 | 0 |  |
| 133 | 2A02:8070:4789:DC00:98D2:6A97:924F:40A5 | 0 | 0 | 0 | 0 | 0 | 0 | 1 | 1 | 0 |  |
| 134 | 112.133.236.103 | 0 | 1 | 0 | 0 | 0 | 0 | 0 | 1 | 22 |  |
| 135 | 49.32.20.136 | 0 | 1 | 0 | 0 | 0 | 0 | 0 | 1 | 7 |  |
| 136 | 117.201.6.53 | 0 | 1 | 0 | 0 | 0 | 0 | 0 | 1 | 1 |  |
| 137 | 1.22.137.34 | 0 | 0 | 0 | 0 | 0 | 0 | 1 | 1 | 0 |  |
| 138 | 49.15.85.72 | 0 | 1 | 0 | 0 | 0 | 0 | 0 | 1 | 21 |  |
| 139 | 103.254.155.82 | 0 | 1 | 0 | 0 | 0 | 0 | 0 | 1 | 3 |  |
| 140 | Prasy.loyola | 0 | 1 | 0 | 0 | 0 | 0 | 0 | 1 | 186 |  |
| 141 | 86.188.38.91 | 0 | 1 | 0 | 0 | 0 | 0 | 0 | 1 | 0 |  |
| 142 | 85.132.17.114 | 0 | 1 | 0 | 0 | 0 | 0 | 0 | 1 | 0 |  |
| 143 | Amoresbro | 0 | 1 | 0 | 0 | 0 | 0 | 0 | 1 | 204 |  |
| 144 | Federica Tuly | 0 | 1 | 0 | 0 | 0 | 0 | 0 | 1 | 61 |  |
| 145 | Anbubalakumar | 0 | 1 | 0 | 0 | 0 | 0 | 0 | 1 | 0 |  |
| 146 | Rachmat04 | 0 | 1 | 0 | 0 | 0 | 0 | 0 | 1 | 41 |  |
| 147 | 175.157.98.253 | 0 | 1 | 0 | 0 | 0 | 0 | 0 | 1 | 12 |  |
| 148 | Hosseiniran | 0 | 1 | 0 | 0 | 0 | 0 | 0 | 1 | 0 |  |
| 149 | 43.224.128.163 | 0 | 1 | 0 | 0 | 0 | 0 | 0 | 1 | 70 |  |
| 150 | 61.245.173.53 | 0 | 1 | 0 | 0 | 0 | 0 | 0 | 1 | 0 |  |
| 151 | 175.157.101.39 | 0 | 1 | 0 | 0 | 0 | 0 | 0 | 1 | 1 |  |
| 152 | ChoHyeri | 0 | 1 | 0 | 0 | 0 | 0 | 0 | 1 | 90 |  |
| 153 | 106.76.55.51 | 0 | 1 | 0 | 0 | 0 | 0 | 0 | 1 | 278 |  |
| 154 | 163.47.13.33 | 0 | 1 | 0 | 0 | 0 | 0 | 0 | 1 | 757 |  |
| 155 | Kracekumar | 0 | 1 | 0 | 0 | 0 | 0 | 0 | 1 | 531 |  |
| 156 | 49.206.127.50 | 0 | 1 | 0 | 0 | 0 | 0 | 0 | 1 | 12 |  |
| 157 | Sakthivel vaithiyanenthal | 0 | 1 | 0 | 0 | 0 | 0 | 0 | 1 | 1129 |  |
| 158 | Screen4screen | 0 | 0 | 0 | 0 | 0 | 0 | 1 | 1 | 0 |  |
| 159 | 175.100.131.147 | 0 | 1 | 0 | 0 | 0 | 0 | 0 | 1 | 0 |  |
| 160 | 122.178.97.98 | 0 | 1 | 0 | 0 | 0 | 0 | 0 | 1 | 1 |  |
| 161 | 117.197.39.146 | 0 | 1 | 0 | 0 | 0 | 0 | 0 | 1 | 22 | } |
# பதிலித்தாய் முறை (நெறிப்படுத்தும்) சட்ட முன்வடிவு 2016

**பதிலித்தாய் முறை (நெறிப்படுத்தும்) சட்ட முன்வடிவு 2016** (*The Surrogacy (Regulation) Bill 2016*) என்பது இந்தியப் பெண்கள் பதிலித்தாய் முறையில் தவறாக உட்படுத்தப்பட்டு குழந்தைகள் பெறுவதைத் தடை செய்வதைக் குறிக்கோளாகக் கொண்டதாகும். ஆணின் உயிரணுவையும், பெண்ணின் கருமுட்டையையும் சேர்த்து இன்னொரு கருப்பையில் வைத்து வளர்க்கும் முறையானது பதிலித்தாய் முறையாகும். குழந்தையின்மைக்கான சிகிச்சையின் இறுதி முயற்சிகளில் இது ஒன்று. இச்சட்ட முன்வடிவிற்கு நடுவணரசு அமைச்சரவை ஆகத்து 24, 2016 அன்று ஒப்புதலளித்து உள்ளது. இச்சட்ட முன்வடிவு பதிலித்தாய் முறை வணிகமயமாக்கப் படுவதைத் தடை செய்கிறது.
# பதிலித்தாய் முறை (நெறிப்படுத்தும்) சட்ட முன்வடிவு 2016

## முகவுரை

2008 ஆம் ஆண்டு குசராத்து மாநிலம் அகமதாபாது நகரில் சப்பானிய ( Japanese) தம்பதி ஒன்று, பிரதி பென் மேத்தா என்னும் பெண்ணை பதிலித்தாயாக நியமித்து முன்பணம் செலுத்திவிட்டு சப்பான் சென்ற அந்த தம்பதியினர் குழந்தை பிறக்கும் முன்பே விவாக ரத்து செய்து கொண்டனர். பிறந்த குழந்தையை யாரிடம் கொடுப்பது என்ற சட்டச் சிக்கல் எழுந்து நாடு முழுவதும் விவாதப் பொருளாக மாறியது. தாய் குழந்தையை ஏற்றுக் கொள்ள மறுத்து விட்டார். குழந்தை எந்த நாட்டையும் சேராமல் குடியுரிமையின்மையாலும் சிக்கல் ஏற்பட்டது. நீதிமன்றம் குழந்தை ‘மாஞ்சி யமதாவை’ அதன் பாட்டியிடம் ஒப்படத்தது. குசராத்து உயர் நீதி மன்றம் இது குறித்து அரசு, சட்டம் இயற்ற வேண்டியதின் அவசரத்தையும் அவசியத்தையும் வலியுறுத்தியது.  
சென்னையைச் சேர்ந்த ஒரு தாய் குழந்தையைப் பெற்றுக் கொடுத்தபின் பேசிய பணத்திலிருந்து பாதி பணம் மட்டுமே பெற்றுக் கொண்டார். மீதி தொகையை இடைத்தரகர் எடுத்துக் கொண்டார். இதன் காரணமாக அத்தாய் மிகவும் அவதியுற்றார்.  
புது டில்லியில் ஒரு தனியார் மருத்துவ மனையில் சனவரி 29, 2014 அன்று யுமா செர்பா என்னும் 26 வயதுப் பெண் முட்டை தானத்திற்காக அறுவை சிகித்சை செய்யப்படும் பொழுது உயிரிழந்தார்.
:::*இதற்காக இவர்கள் பணம் எதுவும் வாங்கக்கூடாது.
:::*இவர்கள் இதனை ஒரு முறை மட்டும் தான் செய்ய முடியும்.
:::*வெளி நாட்டவர்கள், ஓரினச்சேர்கையாளர்கள், திருமணமின்றி ஒன்றாக வசிப்பவர்கள், தனி நபர்கள் முதலியோர் தகுதியற்றவர்கள்.
:::*திருமணம் முடிந்து ஐந்து வருடம் குழந்தை இல்லாத இந்தியப் பெற்றொர்கள் மட்டுமே தகுதியுடையவர்கள்
:::*மருத்துவ உதவி செய்யும் மருத்துவ மனைகள் பதிவு செய்து கொள்ள வேண்டும்.
:::*சட்டத்தை மீறுபவர்களுக்கு 10 ஆண்டுகள் சிறைத்தண்டனையும், 10 லட்சம் உரூபாய் அபராதமும் விதிக்கப் படலாம்
# பதிலித்தாய் முறை (நெறிப்படுத்தும்) சட்ட முன்வடிவு 2016

## குறைகள்

1. மகப்பேறு நிபுணர்களும் , கருவுறு திறன் நிபுணர்களும் (Fertility Specialists) குழந்தை இல்லாதவர்களுக்கு இதுவே கடைசி வாய்ப்பு எனவும் இதனைத் தடை செய்வது முறையாகாது எனவும் கூறுகின்றனர்.
1. சேவை மனப்பான்மையுடன் மட்டும் பதிலித் தாய் சம்மதிக்கவேண்டும், பணத்திற்காக இருக்கக் கூடாது என்பது பொருத்தமற்ற நடை முறைக்கு ஒவ்வாத வாதம்.
1. இது பதிலித்தாயின் மகப் பேறு உரிமைக்கு எதிரானது.
1. இச்சட்ட முன்வடிவு முட்டை தானத்தையும் தடை செய்கிறது. ஆதலால் கருவுறு திறன் மருத்துவத்திற்கு பெறிய இடையூறு ஏற்படும்.
1. கர்ப்பப் பை இல்லாத ஒரு சில மகளிரின் உரிமையைப் பறிக்கும் செயலாகும் இது.
1. பதிலித் தாய் முறை பணத்திற்காகச் செய்யப் படும் சேவை என்று கொள்ள வேண்டும், இதில் என்ன தவறு இருக்க முடியும், இதற்கு சட்ட முன்வடிவில் விளக்கம் இல்லை.
# காட்டேரி அருவி

**காட்டேரி அருவி** (*Katary Falls*) என்பது தமிழ்நாட்டின் நீலகிரி மாவட்டத்தில்,குன்னூரில் இருந்து ஏறக்குறைய10 கி.மீ. தொலைவில் உள்ள ஒரு அருவியாகும்.இந்தஅருவிசுமார்180 அடி உயரமானது. காட்டேரி அருவிதான் நீலகிரி மலையில் உள்ள மூன்றாவது உயரமான அருவியாகும். இந்த அருவியைக் காணவேண்டுமானால் நடந்துதான் செல்ல வேண்டும்.  
இந்த அருவி இந்தியாவின் முதல் நீர் மின் ஆற்றல் நிலையமான, காட்டேரி நீர் மின் நிலையத்தின் தளத்தில் உள்ளது.
# காட்டேரி நீர் மின் நிலையம்

**கடேரி நீர்மின் நிலையம்** (*Kateri (Katery) hydro electric power station*)என்பது தமிழ்நாட்டின் நீலகிரியில் உள்ள ஒரு நீர்மின் நிலையமாகும். இது ஒருஅணைத் தொடர் ஆகும்.மேலும் இந்த நீர்மின்நிலையம் நான்கு 125 கிலோவாட் மின்னாக்கிகள்மற்றும் ஒரு 500 கிலோவாட் மின்னாக்கியைக் கொண்டுள்ளது. இதுதான் இந்தியாவின் முதல் நீர்மின் ஆலை ஆகும்.
# காட்டேரி நீர் மின் நிலையம்

## பிற நீர்மின் நிலையங்கள்

நீலகிரிமாவட்டத்தில்உள்ளபிறநீர்மின்நிலையங்கள்பின்வருமாறு;
- பைக்கரா நீர்மின் நிலையம்
- மேயாறுநீர்மின்நிலையம்  
- குந்தாநீர்மின்நிலையம்  
- முக்கூர்த்திநுண்மின்நிலையம்  
- மரவக்கண்டி நீர்மின் நிலையம்
# கிழக்கிந்தியக் கம்பனி (பக்கவழி நெறிப்படுத்தல்)

**பிரித்தானிய கிழக்கிந்திய நிறுவனம்** (1600-1874) என்பது பொதுவாகக் **கிழக்கிந்தியக் கம்பெனி** (East India Company'') என அழைக்கப்படுகிறது.  
இதனை விட பின்வருவனவும் கிழக்கிந்தியக் கம்பெனி என அழைக்கப்படுகின்றன:  
- டச்சுக் கிழக்கிந்தியக் கம்பெனி (1602-1798)
- பிரெஞ்சுக் கிழக்கிந்தியக் கம்பெனி (1664-1769)
- போர்த்துகேய கிழக்கிந்தியக் கம்பெனி (1628-1633)
- ஆத்திரியக் கிழக்கிந்தியக் கம்பெனி (1775-1785)
- தேனியக் கிழக்கிந்தியக் கம்பெனி (1-ஆவது 1616–1650, 2-ஆவது 1670–1729, ஆசியாட்டிக் கம்பெனி 1730)
- சுவீடியக் கிழக்கிந்தியக் கம்பெனி (1731-1813)
---
# கிளியூர் அருவி

**கிளியூர் அருவி (Kiliyur Falls)** என்பது தமிழ்நாட்டின் கிழக்குத் தொடர்ச்சி மலைகளைச் சேர்ந்த சேர்வராயன் மலையில் உள்ள ஒரு அருவி ஆகும். ஏற்காடு ஏரி நிரம்பி வழியும்போது 300 அடி (91 மீட்டர்) உயரத்தில் இருந்து கிள்ளியூர் பள்ளத்தாக்கில் அருவியாக விழுகிறது.
# கிளியூர் அருவி

## இடம்

இந்த அருவி ஏற்காடு ஏரியில் இருந்து 2.5 கி.மீ. (1.6 மைல்) தொலைவில் அமைந்துள்ளது. வழியின் இறுதி 500 மீ (1,600 அடி) தொலைவு செப்பனிடப்படாத செங்குத்தான வழியைக் கொண்டுள்ளது. நீர் நிலைகளில் அதிகபட்சம் நீர் இருக்கும் போதும் பருவமழை நேரத்திலும் அருவியின் காட்சி சிறப்பாக இருக்கும். இந்த இடத்தைக் காண சிறந்த காலம் பருவமழை முடிந்தவுடன் ஆகும்.
# சத்யானந்தா சித்தர்

**சத்யானந்தா சித்தர்** என்பவர் சென்னை நகரில் கிண்டியில் சமாதியடைந்த சித்தராவார். இவரைக் *கோழிப்பீ சித்தர்* எனவும் *கோழிப்பீ சாமிகள்* எனவும் அழைக்கின்றனர். இவர் சாய் பாபாவின் நண்பர் என்றும், வட இந்தியாவிலிருந்து இங்கு வந்தவர் என்றும் கூறப்படுகிறது.  
இவர் இமயமலை போன்ற பல்வேறு தலங்களுக்குச் சென்றுவிட்டுத் தமிழகத்தில் திருவண்ணாமலைக்கு வந்துள்ளார். அங்கே சில காலம் தங்கியிருந்தவர் வில்வவனமாக இருந்த கிண்டியில் வந்து தங்கியுள்ளார். அவரது உயரமான உருவமும், ஜடாமுடியும் கண்ட மக்கள் அவரை வழிபட்டு வந்தனர்.  
லோகநாத முதலியார் என்பவர் இவருக்குப் பணிவிடைகள் செய்து வந்துள்ளார். அவரது குடும்பத்தினர் கோழிப்பீ சாமிகளும், சாய்பாபாவும் இரவில் உரையாடுவதைக் கேட்டுள்ளார்கள்.  
1904-ஆம் ஆண்டு சத்யானந்தா சித்தர் ஜீவ சமாதியடைந்தார். அவரது விருப்படி பத்துக்குப் பத்து அடிகள் அளவில் குழி தோண்டி அதனுள் சென்று சமாதி நிலை அடைந்தார். அவருக்கு அருகில் நண்பர் சாய் பாபாவிற்குக் கோயில் எழுப்ப கோரிக்கை வைத்துள்ளார். தற்போது கிண்டியில் கோழிப்பீ சித்தர் சமாதிக்கு அருகே சாய்பாபா கோயில் அமைக்கப்பட்டுள்ளது.
# சத்யானந்தா சித்தர்

## சித்துகள்

- சிறுவர்கள் இவர் மீது கோழிப்பீயை தூக்கிப் போட, அதனை ரசவாதக் கலையின் மூலம் தங்கமாக மாற்றி திருப்பி தந்துள்ளார்.
- நவகண்ட யோகத்தில் தன்னுடைய உடலை கூறு கூறாக போட்டபடி இருப்பார். மக்கள் வரும்போது முழு உருவில் காட்சி தருவார்.
# அண்ணாமலை சுவாமிகள்

**அண்ணாமலை சுவாமிகள்** என்பவர் திருச்சுழிக்கு அருகே சமாதியடைந்த சித்தராவார். இவர் விருதுநகரைப் பூர்வீகமாகக் கொண்டவர். பொற்கொல்லர் சமூகத்தில் பிறந்தவர். இல்லறத்தையும், தொழிலையும் துறந்து துறவியாக ஆனார்.  
திருச்சுழிக்கு அருகே பெ. புதுப்பட்டி என்ற ஊரில் ஒரு சோலையில் குடியிருந்தார். இவரைச் சுற்றி எப்போதும் உயிரினங்கள் இருந்து கொண்டே இருக்கும். காலையில் பறவைகள் இவரைத் தேடி வந்து உணவினைப் பெற்றுக் கொள்ளும். குழந்தைகளுக்கு அண்ணாமலை தரிசனத்தை காட்டுதல் போன்ற சித்துகளை செய்துள்ளார்.  
சமாதியாகும் முன்பு ஒரு லிங்கத்தினைப் பிரதிஸ்டை செய்து வழிபட்டுள்ளார். அவ்விடத்தில் தற்போது சிவாலயம் அமைக்கப்பட்டுள்ளது.
# ப. அர. சிறிஜேசு

**பரட்டு அரவீந்திரன் சிறிஜேசு (Parattu Raveendran Sreejesh)** (மலையாளம்:പി. ആർ.ശ്രീജേഷ്) ஓர் இந்திய வளைதடிபந்தாட்ட வீரர். இவர் இந்தியத் தேசிய ஆடவர் வளைதடிபந்தாட்டக் குழுவில் இலக்குக் காவலராக விளங்குகிறார். இவர் அக்குழுவின் தலைவராகவும் இருந்துள்ளார். இந்திய வளைதடிபந்தாட்டக் குழுவில், உத்தரப்பிரதேச அணிக்காக விளையாடுகிறார்.
# சின்னச் சீறா

**சின்ன சீறா** ஒரு இசுலாமியத் தமிழ்க் காப்பியம். இதனை இயற்றியவர் *பனு அகுமது மரைக்காயர்* ஆவார். இதில் நபிகள் நாயகத்தின் திருவாழ்வு முழுவதும் பாடப்பட்டுள்ளது. உமறுப் புலவர் இயற்றிய சீறாப்புராணத்தின் தொடர்ச்சியாகக் கிட்டத்தட்ட 30 ஆண்டுகளுக்குப் பிறகு எழுதப்பட்ட நூல் சின்ன சீறா.
# சின்னச் சீறா

## உள்ளடக்கம்

சின்ன சீறா, சீறாப் புராணத்தின் தொடர்ச்சியாக 30 படலங்களில் **1823** பாடல்ளைக் கொண்டுள்ளது. இதிலுள்ள உள்ள **பாடல்கள்** **விருத்தப்பாவில் அமைந்தவை.**
இந்நூலின் பாடல்கள் *நபிகள் நாயகத்தின் வாழ்க்கையின் இறுதி ஆறு ஆண்டுகளின் நிகழ்வு*களைத் தருகின்றன. உமறுப் புலவரால் சீறாப் புராணத்தில் எழுதிப்படாத பகுதியைப் பனு அகுமது மரைக்காயர் இந்நூலில் நிறைவு செய்துள்ளார்.  
நபிகள் நாயகம் ஒன்பது பிறநாட்டு அரசர்கள் ஒன்பது பேரை இசுலாமியத்தில் சேருமாறு அழைத்தக் கடிதங்கள் குறித்துச் சின்ன சீறாவில் காணப்படுகிறது. கைபர், ஹுனைன், தபூக் போர்கள், மக்காவின் வெற்றியும் அதற்குப் பிறகு அரபுநாடு இசுலாமியத்தில் இணைந்ததையும் இந்நூலில் பனு அகுமது மரைக்காயர் பாடியுள்ளார். ***நபிகள் நாயகம் இறையடி சேர்ந்ததுடன் சின்ன சீறா நிறைவு பெறுகிறது.***
# 1935 சபீனா சவோயா-மார்ச்செட்டி எஸ்.73 விபத்து

**1935 சபீனா சவோயா-மார்ச்செட்டி எஸ்.73 விபத்து** (*1935 SABENA Savoia-Marchetti S.73 crash*) எனும் இவ்விபத்து, 1935-ம் ஆண்டு டிசம்பர் 10-ம் நாளன்று, சவோயா-மார்ச்செட்டி எஸ்.73 (*Savoia-Marchetti S.73*) வகை வானூர்தி ஒன்று, இங்கிலாந்தின் சர்ரே (*Surrey*) டட்ஸ்பீல்ட் (*Tatsfield *) பிராந்தியத்தில், விமானிகள் பிழையின் காரணமாக விழுந்தது நொறுங்கியது. இவ்வானூர்தி விபத்தில், விமான சேவைப்பணியாளர்கள் இருவரும், பயணிகள் 9 பேர்களும் மொத்தமாக 11 பேர்கள் (பயணித்த அனைவரும்) பலியானார்கள்.
# 1454

**1454** (**MCDLIV**) பழைய யூலியன் நாட்காட்டியில் செவ்வாய்க்கிழமை ஆரம்பமான ஒரு சாதாரண ஆண்டாகும்.
# 1454

## நிகழ்வுகள்

- பெப்ரவரி 4 &ndash; புருசியக் கூட்டமைப்பு, போலந்து இராச்சியம் ஆகியவற்றுக்கிடையில் பதின்மூன்று ஆண்டுகள் (1454–66) ஆரம்பமானது.
- திருச்சபை வரலாற்றின் நடுக் காலம் ஆரம்பம்.
- குட்டன்பேர்க்கின் அச்சியந்திரசாலை முதலாவது அச்சுநூல்களை அச்சிட்டது.
# 1454

## பிறப்புகள்

- மார்ச் 9 &ndash; அமெரிகோ வெஸ்புச்சி, இத்தாலிய நாடுகாண் பயணி (இ. 1512)
# பரமஹம்ச ஓம்கார சுவாமிகள்

**பரமஹம்ச ஓம்கார சுவாமிகள்** என்பவர் சென்னை மாவட்டம் கோடம்பாக்கத்தில் ஜீவ சமாதியடைந்துள்ள சித்தராவார்.
# பரமஹம்ச ஓம்கார சுவாமிகள்

## வாழ்க்கை வரலாறு

1921ம் ஆண்டு ஜூன் மாதம் 10ம் நாள் வெங்கடராஜூ - அஸ்தி சுப்பம்மா தம்பதியினருக்கு இரண்டாம் மகனாகப் பிறந்தார். இவர் திருத்தணிக்கு அருகே தும்மலசருவு கண்டிரிகா என்ற கிராமத்தில் பிறந்தார். இவரது இயற்பெயர் செல்லராஜூ என்பதாகும். 1940களில் மாநில அரசுப் பணி மற்றும் மத்திய அரசுப் பணியில் இருந்தார். அப்போது ஞானோதயம் என்ற வார்த்தை குருவைத் தேடி ஞானம் பெற தூண்டியது.  
சண்முகாநந்தா எனும் குருவை கண்டு அவரிடம் சீடராக இருந்தார். குருவிடம் பிரணவ மந்திர உபதேசம் பெற்றார். 1949ம் ஆண்டு ஞானோதய மன்றத்தைத் தொடங்கினார். ஆங்கிலம், இந்தி, சமஸ்கிருதம், தெலுங்கு, தமிழ் ஆகியவற்றில் தேர்ச்சிப் பெற்றவர், இந்த மொழிகளில் தன்னுடைய அனுபவங்களையும் உபதேசங்களையும் நூல்களாக வெளியிட்டார். ஜீவ சமாதியடையும் நாளை மூன்று ஆண்டுகள் முன்பே அறிவித்தார். ஜீவ சமாதியடைய தமிழ அரசின் அனுமதியையும் பெற்றார். பின்பு அறிவித்தபடி 1967ம் ஆண்டு ஜனவரி மாதம் 11ம் நாள் அமாவாசையன்று அதிகாலை மூன்று மணிக்கு சமாதியடைந்தார்.
# பரமஹம்ச ஓம்கார சுவாமிகள்

## சித்தர் ஜீவ சமாதி

இவரது சமாதி கோடம்பாக்கத்தில் சாமியார் மடம் பேருந்து நிறுத்தத்தின் அருகே டாக்டர் சுப்பராயன் நகரில் முதல் தெருவில் உள்ளது. இதனை ஞானோதய ஆலயம் என்று அழைக்கின்றனர்.
# மௌனகுரு முத்துச்சாமி சுவாமிகள்

**மௌனகுரு முத்துச்சாமி சுவாமிகள்** என்பது ம. ரெட்டியபட்டியில் சமாதியடைந்த சித்தராவார். இவர் பொற்கொல்லர் சமூகத்தை சேர்ந்தவர். ஞானத் தேடலுக்காக பொற்கொல்லர் தொழிலை மகன்களிடம் ஒப்படைத்துவிட்டு யோகப் பயிற்சிகளை செய்தார். ம. ரெட்டியபட்டியில் உள்ள கண்மாய்க் கரையில் ஆலமரத்தடியில் தியானம் செய்துள்ளார். அவ்விடத்திற்கு அருகே உள்ள மூதாட்டி தன்னுடைய தோட்டத்தில் ஒரு பங்கினை தானமாக தந்தார். அந்த இடத்தில் ஊர்மக்கள் குடிசை அமைத்து தந்தனர்.  
மக்களுக்கு திருநீறு தந்து ஆசி வழங்குவார். அந்த திருநீரே எல்லாவற்றுக்கும் மருந்துபோல மக்களின் பிணிகளைத் தீர்த்து. ஓர் நாள் தான் சமாதியடையும் நாளை பக்தர்களுக்கு தெரிவித்தார். 1938ம் ஆண்டு செப்டம்பர் மாதம் 23ம் நாள் வெள்ளிக் கிழமையன்று கிருஷ்ணபட்ச அமாவாசசையில் சமாதியடைந்தார். அன்று உத்திர நட்சத்திரமாகும். இந்த சமாதிப் பீடத்தில் சிவலிங்க பிரதிஸ்டை செய்து வழிபடுகின்றனர்.
# 1455

**1455** (**MCDLV**) பழைய யூலியன் நாட்காட்டியில் புதன்கிழமை ஆரம்பமான ஒரு சாதாரண ஆண்டாகும்.
# 1455

## நிகழ்வுகள்

- ஜனவரி 8 &ndash; கிறித்தவர்கள் அல்லாதோரின் நிலங்களைக் கைப்பற்றவும், அவர்களை அடிமைகளாக்கவும் அனுமதியளிக்கும் ஆணையை திருத்தந்தை ஐந்தாம் நிக்கொலாசு போர்த்துக்கல் மன்னர் ஐந்தாம் அல்பொன்சோவிற்குப் பிறப்பித்தார்.}}
- பெப்ரவரி 23 &ndash; நவீன அசையும் அச்சு மூலமாகத் தயாரிக்கப்பட்ட முதலாவது நூல் குட்டன்பேர்க் விவிலியம் நூல் வெளியிடப்பட்டது.
- ஏப்ரல் 8 &ndash; மூன்றாம் காலிக்டசு 209வது திருத்தந்தையாகத் தேர்ந்தெடுக்கப்பட்டார்.
- இங்கிலாந்தில் ரோசாப்பூப் போர்கள் ஆரம்பமாயின.
- மே 22 &ndash; யோர்க் குறுநில மன்னர் ரிச்சார்டு செயிண்ட் அல்பான்சில் இங்கிலாந்தின் ஆறாம் என்றி மன்னரைத் தோற்கடித்து சிறைப்பிடித்தார்.
# சாங்கு சித்த சிவலிங்க நாயனார்

**சாங்கு சித்த சிவலிங்க நாயனார்** என்பவர் சென்னை மாவட்டம் கிண்டியில் ஜீவசமாதியடைந்த சித்ராவார். இந்த சித்தர் நவகண்ட யோகத்தில் வல்லமை பெற்றவர்.  
இவரது இயற்பெயர் சிவலிங்கம் என்பதாகும். மெய்ஞான நூல்களை கற்று வள்ளலாரிடம் சமையல் வேலையில் இணைந்தார். அவர் மூலமே ஞானம் பெற்று யோக கலையில் சித்தி பெற்றார். இரண்டடி உயரத்தில் தியானம் செய்தல், நவகண்ட யோகம் எனும் உடல் பாகங்களை கூறு போட்டு சிவபெருமானை நோக்கி யோகம் செய்தல் போன்ற யோகங்களை செய்தார்.  
இவரது யோக வல்லமை பற்றி அறிந்த துரைமகனார் என்பவர் சித்தருக்கு கிண்டியில் சுப்பா காலனியில் இடம் கொடுத்தார். அங்கு பக்தர்களுக்கு பல்வேறு சித்துகளை செய்து அருளினார். தத்துவார்த்தம், பக்தி, சித்து, யோகம் போன்றவற்றை அறிந்திருந்தார். செப்புக் காசுகளை பொற்காசுகளாக மாற்றும் ரசவித்தை மூலமாக பொன்னாக பக்தர்களுக்கு தந்தார். அதை மறுப்பவர்களிடம் ஞான உபதேசம் செய்துள்ளார். சமாதி நிலையை அடையும் காலத்தினை முன்பே தெரிவித்து 1900ம் ஆண்டு ஜூலை 12ம் தேதி பவுர்ணமி நாளில் வியாழக்கிழமையன்று ஜீவசமாதியடைந்தார்.  
தற்போது இச்சமாதியில் சிவலிங்கம் வைத்து வழிபடுகின்றனர்.
# இலந்தை சு. இராமசாமி

இலந்தை என்ற புனைபெயரால் அழைக்கப்படும் **இலந்தை சு. இராமசாமி** (பிறப்பு: ஏப்ரல் 20, 1942) பல்துறை வித்தகர், கவிஞர், கட்டுரையாளர், சொற்பொழிவாளர், கதாசிரியர், வில்லுப்பாட்டு வித்தகர், நாடகாசிரியர் , மொழிபெயர்ப்பாளர். ஆய்வாளர் மற்றும் பொறியியலாளர். தமிழிலும் ஆங்கிலத்திலும் புலமை மிக்கவர். கவிதை இலக்கணம் கற்றுக்கொடுத்துப் பல மரபுக்கவிஞர்களை உருவாக்கியுள்ளார்.
# இலந்தை சு. இராமசாமி

## வாழ்க்கைச் சுருக்கம்

இலந்தை சு. இராமசாமி தூத்துக்குடி மாவட்டத்தில், கயத்தாறு நகரை ஒட்டியுள்ள தெற்கிலந்தைக்குளம் கிராமத்தில் ஏப்ரல் 20, 1942 ஆம் ஆண்டு இரா. சுப்பையர், பொன்னம்மாள் ஆகியோருக்கு எட்டாவது மகனாகப் பிறந்தார். கயத்தாற்றில் வீரபாண்டிய கட்டபொம்மன் உயர்நிலைப் பள்ளியில் படிப்பை முடித்தார். அவரது நினைவாற்றல், கற்றுக் கொள்ளும் ஆர்வம், விடா முயற்சி அவரை பள்ளியில் முதல் மாணவனாகத் திகழ வைத்தன. இதனால் பள்ளித் தலைமை ஆசிரியர் சுப்பிரமணிப்பிள்ளையின் உதவியும் தூத்துக்குடியில் உள்ள வ. உ. சி. கல்லூரி முதல்வர் பேராசிரியர் அ. சீனிவாசராகவன் அவர்களின் ஆதரவும் கிடைத்தன. இவர் பேராசிரியர் அ. சீனிவாசராகவன் இல்லத்தில் தங்கிப் படித்தார். அவருடைய மாணவராகத் தமிழ் இலக்கியமும், ஆங்கில இலக்கியமும் கற்றார். வ. உ. சி. கல்லூரியில் கணிதத்தில் இளநிலைப் பட்டம் பெற்றார். எல்லாப்பாடங்களிலும் இணைந்து முதலிடம் பெற்றதற்காகத் தங்கப்பதக்கமும், தமிழில் முதலிடம் பெற்றதற்காகத் தங்கப்பதக்கமும் பெற்றார்.
# இலந்தை சு. இராமசாமி

## வாழ்க்கைச் சுருக்கம்

### பணி

1962-65 வரை வ. உ. சி கல்லூரியில் ஆங்கிலத் துறையில் ஆசிரியராகப் பணியாற்றினார். அதன் பிறகு இந்தியத் தபால்தந்தித் துறையில் சிறப்புத் தேர்வு செய்யப்பட்டு, 1966 இல் பொறியியல் மேற்பாற்வையாளராகப் பதவியேற்றார். அங்கே பணிசெய்து கொண்டே பொறியியல் கற்று மின்னணுவியல் மற்றும் தொலைத்தொடர்பு பொறியியலில் பட்டம் பெற்றார். அதில் பெற்ற சிறப்பு வித்தகத்தால் மின்னணுவியல் மற்றும் தொலைத்தொடர்பு மையத்தில் உறுப்பினராகத் தேர்ந்தெடுக்கப்பட்டார். அதே துறையில் சென்னை பம்பாய், டெல்லி, மற்றும் வடக்கு ஏமன் நாட்டிலும் பணிபுரிந்தார். பின்பு உதவிப்பொது மேலாளராகப் பணிபுரிந்து, பணி ஓய்வு பெற்றார்.
# இலந்தை சு. இராமசாமி

## இலக்கியப்பணி

1958 இல் இவர் தன் முதல் கவிதையை எழுதினார். பேராசிரியர் அ.சீ. ரா தலைமையில் 1962 இல் முதல் கவியரங்கத்தில் கலந்துகொண்டார். சென்னையில் பாரதி கலைக் கழகத்தின் பல கவியரங்குகளில் இவர் கலந்துள்ளார். குழந்தைகளுக்கான கவிகள் இயற்றும் ஆர்வம் அவருக்கு கவியரங்குகளில் கலந்து கொண்ட ஆரம்ப கால கட்டங்களிலேயே இருந்தது. இன்று வரை 2000க்கும் மேற்பட்ட கவிதைகள் எழுதியிருக்கும் இவரது கவிதைகள் பல பத்திரிகைகளில் வெளிவந்துள்ளன. நூற்றுக்கணக்கான கவியரங்குகளில் கலந்து கொண்டுள்ள இவர் 200க்கும் மேற்பட்ட கவியரங்குகளுக்குத் தலைமைப் பொறுப்பேற்றிருக்கிறார். ஏமன் நாட்டில் தமிழ்ச்சங்கத்தின் தலைவராகப் பணியாற்றியுள்ளார்.  
வட அமெரிக்கத்தமிழ்ச்சங்கப் பேரவையின் மாநாட்டில் இருமுறை கவியரங்கத் தலைமைப் பொறுப்பேற்றுள்ளார். இந்தியாவின் பல பாகங்களிலும் இவர் கவியரங்குகளில் பங்கேற்றிருப்பதோடு, சொற்பொழிவுகளும் நிகழ்த்தியுள்ளார். சிங்கப்பூர், அமெரிக்கா, ஏமன் ஆகிய நாடுகளில் சொற்பொழிவு நிகழ்த்தியுள்ளார். பாரதி வரலாற்று வில்லுப்பாட்டு, ஐயப்பன் சரிதை வில்லுப்பாட்டு ஆகியவற்றை இயற்றியுள்ள இவர் வில்லுப்பாட்டுக் குழு அமைத்து, தமிழகத்திலும் ஏமன் தலைநகர் சன்னாவிலும் அமெரிக்காவில் நியுஜெர்சி தமிழ்ச்சங்கத்திலும் முழுநேர வில்லுப்பாட்டு நிகழ்ச்சிகளாக நடத்தியுள்ளார். இவருடைய மெல்லிசைப்பாடல்கள் பல வானொலியிலும் தொலைக்காட்சியிலும் பாடப்பட்டுள்ளன.
அமெரிக்காவில் நியூயார்க்கிலிருந்து வெளிவந்த “தி தமிழ் டைம்ஸ்” என்னும் பத்திரிகையின் நிர்வாக ஆசிரியராக இரண்டாண்டுகளுக்கும் மேல் பொறுப்பேற்று நடத்தியிருக்கிறார்.
அமெரிக்காவில் நடந்த முதல் பன்னாட்டுப் புறநானூற்று மாநாட்டில் புறநானூற்றில் வாழ்த்து உத்திகள் என்னும் தலைப்பில் ஆய்வுரை நிகழ்த்தினார். மிச்சிகன் பல்கலைக்கழகம், சிங்கப்பூர் தமிழ்ச் சங்கம், நியூஜெர்சி, இண்டியானா போலிஸ், சிக்காகோ, ஹூஸ்டன் பாரதி கலா மன்றம், நியூயார்க், ஃபெட்னா(மூன்று முறை) டொரொந்தோ தமிழமைப்பு, உலகத் தமிழ்மொழி அறக்கட்டளை போன்ற அமைப்புகளில் பல சொற்பொழிவுகள் ஆற்றியுள்ளார்.
# இலந்தை சு. இராமசாமி

## கவிதை நாடகங்கள்

மார்க்கண்டேயன், கண்ணகி, ஞானப்பழம் ஆகிய கவிதை நாடகங்களை அமெரிக்கத் தமிழ் சிறுவர்களுக்காக எழுதி இயக்கி இருக்கிறார்.
# இலந்தை சு. இராமசாமி

## சந்த வசந்தம்

மின்வலையில் சந்த வசந்தம் என்னும் கவிதைக்குழுமத்தை 2001 ஆம் ஆண்டு தொடங்கினார். 500க்கும் மேற்பட்ட உறுப்பினர்களைக்கொண்டு அக்குழுமம் சிறப்பாக இயங்கிவருகிறது. அதில் கவியரங்குகள், கவிதைப் பட்டிமண்டபம் ஆகியவை நடத்தப்படுகின்றன. அது தவிர மரபுக் கவிதை இலக்கண ஆய்வுகள் மேற்கொள்ளப்படுகின்றன. ஆங்கிலத்திலிருந்து பல புதிய இலக்கண மரபுகளைத் தமிழுக்குக் கொண்டுவரும் அதன் தொண்டு வெகுவாகப் பாராட்டப்படுகிறது. முதல்முதலாக விழியம் வழி கவியரங்கம்
நடத்தியபெருமை இன்று சந்த வசந்தம் முழுமத்திற்கு உண்டு. மின்னஞ்சல் மூலம் மரபுக் கவிதைகளை அந்தக் குழும உறுப்பினர்களுக்கு அவர் சொல்லிக் கொடுக்கிறார். உலகம் முழுவதும் உள்ள கவிஞர்களுக்கு மரபு இலக்கணமும், செய்யுள் இலக்கணமும் தெரிந்து கொண்டு தாம் கற்றதைப் பயிற்சி செய்யும் தளமாக இன்று சந்தவசந்தம் வளர்ந்துள்ளது. இக்குழுமத்தின் நீட்சியாக முகநூலிலும் தமிழ் செய்யுள் இலக்கணம், தமிழ் மரபுக் கவியரங்கங்கள் நட ந்த வண்ணம் உள்ளன. விருத்தம் எழுத வருத்தம் எதற்கு என்னும் இலக்கணத்தொடர் மின்வலையில் வெளியாயிற்று.
# இலந்தை சு. இராமசாமி

## பெற்ற விருதுகளும் பரிசுகளும்

1. கவிமாமணி - சென்னை பாரதி கலைக்கழகம் வழங்கியது.
1. சந்தத் தமிழ்க்கடல் - கவியோகி வேதம் நடத்தும் சக்தி யோகா நிலையம் வழங்கியது
1. கவிவேழம் - சந்தவசந்தத்தில் கவிஞர் புதுச்சேரி தியாகராஜன் வழங்கியது.
1. அமுத சுரபி நடத்திய குறுநாவல் போட்டியில் முதற்பரிசு
1. அமுதசுரபி நடத்திய கவிதைப்போட்டியில் முதல் பரிசு
1. கலைமகள் பத்திரிகை நடத்திய கி வா.ஜ நூற்றாண்டு விழாக் கவிதைப்போட்டியில் இரண்டாம் பரிசு
1. முனைவர் க. தமிழ்மல்லன் நடத்தும் ’வெல்லும் தூய தமிழ்’ பத்திரிகை நடத்திய தனித்தமிழ்ச் சிறுகதைப் போட்டியில் முதல் பரிசு.
1. இவர் எழுதியுள்ள மகாகவி பாரதி வரலாறு புத்தகத்திற்குத் திருப்பூர்த் தமிழ்ச்சங்கத்தின் பரிசு
1. இலந்தைப் பெட்டகம் முதல் தொகுதி நூலுக்கு நல்லழகம்மை செல்லப்பன் அறநிலையம் நடத்திய மரபுக் கவிதைப் போட்டியில் முதல் பரிசு - 2018
1. கவிதை உறவு நடத்திய மரபுக் கவிதைப் போட்டியில் முதல் பரிசு - 2018
1. சேஷன் சன்மான் விருது -2018
# அசிட்டோலாக்டோன்

**அசிட்டோலாக்டோன்** *(Acetolactone)* என்பது (C<sub>2</sub>H<sub>2</sub>O<sub>2</sub>) என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் α- அசிட்டோலாக்டோன் என்றும் அழைக்கப்படுகிறது. இலாக்டோன் குடும்பத்தில் உள்ள மிக எளிய உறுப்பினரான இச்சேர்மம் கீட்டோனின் எப்பாக்சைடு என்று விவரிக்கப்படுகிறது. 1997 ஆம் ஆண்டு கண்டறியப்பட்ட இச்சேர்மம், பொருண்மை நிரல் ஆய்வு பரிசோதனைகளில் மாறுமியல்புடைய இனமாகக் கருதப்படுகிறது .
அசிட்டோலாக்டோனை மொத்தமாக தனிமைப்படுத்த இயல்வில்லை என்றாலும், அதனோடு தொடர்புடைய இனமான பிசு(முப்புளோரோமெத்தில்)அசிட்டோலாக்டோன் ((CF3)2C2O2) என்ற சேர்மம் அறியப்படுகிறது. இச்சேர்மத்திலுள்ள இரண்டு முப்புளோரோமெத்தில் தொகுதிகளிலிருந்து இது மின்னணு உறுதியாக்கம் அடைகிறது. 25 பாகை செல்சியசு வெப்பநிலையில் இதன் அரைவாழ்வுக் காலம் 8 மணிகளாகும். பிசு(முப்புளோரோமெத்தில்)மலோனைல் பெராக்சைடை ஒளிச்சிதைவு செய்வதன் மூலம் அசிட்டோலாக்டோன் தயாரிக்கப்படுகிறது
# தலையாறு அருவி

**தலையாறு அருவி** (*Thalaiyar Falls*, அல்லது *Rat Tail Falls*) என்பது தமிழ்நாட்டின் திண்டுக்கல் மாவட்டம், கொடைக்கானல் மலையில் அமைந்துள்ள ஒரு அருவியாகும். 975 அடி உயரம் கொண்ட இந்த அருவி தமிழ்நாட்டின் மிக உயரமான அருவியாகும்.
# தலையாறு அருவி

## விளக்கம்

வானம் தெளிவாக இருக்கும் நாளில், கொடைக்கானல் காட்டுச் சாலையில் உள்ள டம் டம் பாறையில் இருந்து மேற்கே 3.6 கிலோமீட்டர் (2.2 மைல்) தொலைவில் உள்ள இது நன்கு தெரியும். கருப்பு பாறை குன்றின் பின்னணியில் நீர் வழிந்து கொட்டுவது ஒரு நீண்ட மெல்லிய வெள்ளை துண்டு போன்று பள்ளத்தாக்கு முழுவதும் தோன்றும்.  
அருவியின் மேல் விளிம்பில் குறைந்த உயரமுள்ள கான்கிரீட் தடுப்புகளால் அருவி நீர் கொட்டுவதை ஒழுங்குபடுத்தும் வகையில் அமைக்கப்பட்டுள்ளது. இதனால் அருவி வால் வடிவத்தில் செறிவாக விழ ஏதுவாகிறது. சுவரை ஒட்டி நடந்து சென்றால் அருவியின் மையம் அருகே செல்ல இயலும். சுவரின் கீழே ஒரு பெரிய தட்டையான பாறை 5 அடி (1.5 மீ) அகலமும் கொண்டதாக உள்ளது. ஒரு காட்டு வழியாக கீழே செல்லும்போது அமைதியாக தொடர்ந்து கீழ்நோக்கி செல்லும் ஒரு சிறிய நதியாக அருவியைப் பார்க்க இயலும் கீழே சென்றபின் பின்புறம் அண்ணாந்து பார்த்தால், நீர் பெரும் சரிவில் அமைதியாக வருவதை, பார்க்க முடியும். அருவி கீழே விழும் இடத்தில் அவ்வளவாக சத்தம் இல்லை. ஒரே இரைச்சல் என்றால் அது அருகில் உள்ள கற்பாறைகளில் இருந்து வரும் சிறிய அருவிகளின் சலசலக்கும் ஓசை மட்டுமே.  
அருவியில் வரும் நதி நீர், பெருமாள் மலை கிராமத்தின் ஊடாக 9 கி.மீ. (5.6 மைல்) கீழே வருகிறது. தண்ணீரை பார்க்க சுத்தமானதான தோன்றினாலும், அது மாசுபட்டதாக இருக்கலாம் என்றும், பார்வையாளர்கள் அதை குடிப்பதை தவிர்க்குமாறும் அறிவுறுத்தப்படுகிறார்கள்.
# தலையாறு அருவி

## அணுகல்

(வலது).  
தலையாறு அருவி பகுதி மேலும் வலது.]]
தலையாறு அருவி, சாதாரணமாகப் பொதுமக்கள் அணுக இயலாததாக கருதப்படுகிறது. அருவிக்குச் செல்ல எந்தச் சாலையும் இல்லை. அருவியின் உச்சிக்குச் செல்வதென்பது சவாலான இலக்கு ஆகும். இரு மேலைநாட்டுச் சுற்றுலா பயணிகள் மலை ஏறும்போது 2006 ஆண்டு விழுந்து இறந்துபோனார்கள். இதனால் மலையேறிகள் எச்சரிக்கையாக இருப்பது அவசியம்.  
மஞ்சளாறு அணைப் பகுதியில் இருந்து கோடைக்காலத்தில் அருவியின் அடிவாரம்வரை செல்வது சாத்தியம். இந்த நெடுந்தொலைவு மலை ஏற்றத்தின் பாதையில் மாந்தோப்புகளும், உருளைக் கிழங்கு தோட்டங்களும் மஞ்சளாறு நீர்தேக்கத்தைச் சுற்றியும் அமைந்துள்ளன. இவற்றைக் கடந்து மேலே சென்றால் இறைவி காமாட்சிக்கு அர்ப்பணிக்கப்பட்ட பாய்ந்துவரும் ஓடை சிறியதாக பளபளத்து தெரியும். இங்கு நிலவும் தொன்மத்தின்படி இங்குள்ள ஒரு மூங்கில் புதரில் அருவி அடிவாரத்தில் காமாட்சி பிறந்தார் என்றும் இதனாலேயே அவர் ”மூங்கிலணை காமாட்சி” என அழைக்கப்படுகிறார் எனவும் கருதப்படுகிறது. இந்த இடம் *அம்மா மச்சு* என அழைக்கப்படுகிறது. இதன்பொருள் தேக்கு மரங்கள் அடர்ந்த ஒரு தோப்பின் நடுவில் என்பதாகும்.  
இந்த இடத்தில் இருந்து ஓடை வழியாக மேலே ஏற வேண்டும். சிரமப்பட்டு மேலே ஏறினால் அருவியின் அடிவாரத்தை அடையலாம். அங்கு சுற்றிலும் பெரிய பெரிய கற்பாறைகளும், சுமார் 60 மீட்டருக்கு (200 அடி) 30 மீட்டர் (98 அடி) அளவிலான குளமும் உள்ளது. திரும்பி போவதும் மிகவும் கடினமான செயலாகும். முழுமையாக ஏறி இறங்கிவர ஆகும் தொலைவு சுமார் 15 கிலோமீட்டர் (9.3 மைல்) ஆகும். மேலும் இதற்கு ஒரு முழு நாள் ஆகும்.  
மஞ்சளாறு அணை என்பது மஞ்சளாறு சாலையின் முடிவில் 5.5 கிலோமீட்டர் (3.4 மைல்) தொலைவில் மாநில செடுஞ்சாலை-36 சாலையின் வடக்கில் உள்ளது. தேவதானப்பட்டி ஊரில் இருந்து காமாட்சியம்ன் கோயிலுக்கு சாலை செல்கிறது.
# எதிரி சொத்து பாதுகாப்பு சட்டம் (இந்தியா)

**எதிரி சொத்து பாதுகாப்பு சட்டம்** (*Enemy Property Act, 1968*) 1947இல் இந்தியப் பிரிவினையை அடுத்து, இந்தியாவிலிருந்து பாகிஸ்தான் நாட்டில் குடியேறிவர்களின் அனைத்து விதமான சொத்துகளை நிர்வாகம் செய்வதற்காக, 1965 இந்திய-பாகிஸ்தான் போருக்குப் பின்னர் இந்திய அரசால் எதிரி சொத்து சட்டம், 1968ஆம் ஆண்டில் நடைமுறைப்படுத்தப்பட்டது. இச்சட்டப்படி பாகிஸ்தான், வங்காளதேசம் மற்றும் சீனாவில் குடியேறியவர்களின் சொத்துக்களை கைப்பற்றி பராமரிக்க, இந்திய அரசு சில முகவர்களை பாதுகாவலர்களாக நியமித்தது.
# எதிரி சொத்து பாதுகாப்பு சட்டம் (இந்தியா)

## சட்ட திருத்தம்

1968ஆம் ஆண்டின் எதிரி சொத்து பாதுகாப்பு சட்டத்தில் சில திருத்தங்களுடன் 7 சனவரி 2016 அன்று இந்திய அரசு அவசரச் சட்டம் பிறப்பித்தது. பின்னர் திருத்தப்பட்ட எதிரி சொத்து பாதுகாப்பு சட்டம், மார்ச் 8, 2016 அன்று இந்திய நாடாளுமன்றத்தின் மக்களவையில் நிறைவேறியது. இதன்படி பாகிஸ்தானுக்கு குடியேறிவர்கள், இந்தியாவில் உள்ள தங்கள் சொத்துகளை விற்பனை செய்ய இயலாது. எதிரி சொத்துகளை இப்போதும் பராமரித்து வருபவர்கள் அது தனிநபராக இருந்தாலும் அல்லது அரசுத் துறையாக இருந்தாலும், அவர்களிடமிருந்து அச்சொத்தை கைப்பற்றி இந்திய அரசு ஏலம் மூலம் விற்பனை செய்யும் என்பதே இச்சட்டத் திருத்த முன்வடிவத்தின் சிறப்பு அம்சமாகும்.
# எதிரி சொத்து பாதுகாப்பு சட்டம் (இந்தியா)

## சொத்துக்கள்

இந்தியாவில் எதிரி சொத்து என்பது இந்தியா-பாகிஸ்தான் பிரிவினைக்குப் பின்னர், பாகிஸ்தான் குடியுரிமையை எடுத்துக் கொண்டவர்களின் சொத்துக்களும், 1965 மற்றும் 1971 இல் நடந்த போர்களுக்குப் பின்னர் பாகிஸ்தான் நாட்டுக் குடியுரிமை பெற்றவர்களின் சொத்துக்களும், 1962 இந்திய சீனப் போர்க்குப் பிறகு, இந்தியாவில் இருந்து சீனாவுக்குச் சென்ற மக்கள் விட்டுச் சென்ற சொத்துக்களும் ஆகும். இதன்படி 9,280 சொத்துக்கள் பாகிஸ்தானியருடையதும், 126 சொத்துக்கள் சீன நாட்டினருடையதும் என மொத்தம் 9,406 எதிரி சொத்துக்கள் உள்ளன.  
பிப்ரவரி 2023ல் இந்திய அரசால் கைப்பற்ற எதிரி சொத்துக்களின் மதிப்பு 3,400 ஆகும்.
# எதிரி சொத்து பாதுகாப்பு சட்டம் (இந்தியா)

## சில சொத்துக்களின் பட்டியல்

- மும்பையில் உள்ள முகமது அலி ஜின்னா மாளிகை
- சென்னை மண்ணடி, அரண்மனைக்காரன் தெருவிலுள்ள தமிழ்நாடு தவ்ஹீத் ஜமாஅத் அமைப்பின் தலைமை அலுவலகம்.  
இந்தியா முழுவதும் ஒரு இலட்சம் கோடி ரூபாய் மதிப்புள்ள 12,611 எதிரி சொத்துக்கள் உள்ளது. இதில் உத்தர பிரதேசத்தில் 6,255 சொத்துக்களும், தமிழகத்தில் 67 எதிரி சொத்துக்கள் உள்ளது.
# எதிரி சொத்து பாதுகாப்பு சட்டம் (இந்தியா)

## இதனையும் காண்க

- இந்தியாவிற்கான எதிரி சொத்துகளின் பாதுகாவலர்
# சரணாகதி

**சரணாகதி** (**Saranagati** – surrender) என்பது இந்து சமயத்தின் வைணவ அடியார்கள், எவ்வித பலன் கருதாமல், தங்களை உடல் அளவிலும், ஆன்ம அளவிலும் முழுவதுமாக, பரம்பொருளான திருமாலிடத்தில் ஒப்புவிக்கும் ஒரு வகையான பக்தியாகும். சரணாகதி தத்துவம் இராமானுசர் மற்றும் சைதன்யர் ஆகியவர்களால் வலியுறுத்தப்பட்டதாகும்.  
பக்தனின் உயர்ந்த குறிக்கோளான திருமாலையும் இலக்குமியையும் அல்லது கிருஷ்ணரையும் இராதையையும் அடைவதற்கு, சரணாகதியே எளிதானது என இராமானுசரும், சைதன்யரும் போதிக்கின்றனர்.  
வீடணன் மற்றும் கஜேந்திரன் முறையே இராமர் மற்றும் பெருமாளிடம்
செய்த சரணாகதி வைணவ சமயத்தில் பெரிதும் போற்றப்படுகிறது.
# ஆசிய பசிபிக்

**ஆசிய-பசிபிக்** அல்லது **ஆசியா பசிபிக்** (Asia-Pacific or Asia Pacific) (சுருக்கப் பெயர்:APAC, Asia-Pac , **AsPac**, **APJ**, **JAPA** or **JAPAC**) மேற்கு பசிபிக் பெருங்கடல் கரையோரைத்தின் கிழக்கு ஆசியா, தெற்கு ஆசியா, தென்கிழக்கு ஆசியா மற்றும் ஓசியானியா பிராந்தியங்களை உள்ளடக்கியதாகும்.
# ஆசிய பசிபிக்

## கூட்டுப் பிராந்தியங்கள்

பொதுவாக ஆசிய பசிபிக் மண்டலம் பின்வரும் நாடுகளைக் கொண்டுள்ளது.  
**தென்கிழக்கு ஆசியா**
-
-
-
-
-
-
-
-
-
-
-  
**கிழக்காசியா**
-
-
-
-
-
-
-
-  
**பொலினீசியா**
-
-
-
-
-
-
-
-
-
-
-
-
-
-
-
-
-  
**ஆஸ்திரேலியா**
-
-
-
-
-
-
-
-  
**சிலாந்தியா**
-
-
-
-  
** மெலனேசியா**
-
-
-
-
-
-
-  
**மைக்ரோனேசியா**
-
-
-
-
-
-
-
-
-  
**தெற்காசியா**
-
-
-
-
-
-
-
-  
**மைய ஆசியா**
-
-
-
-
-  
**மேற்கு ஆசியா**
-
-
-
-
-
-
-
-
-
-
-
-
-
-
-
# ஆசிய பசிபிக்

## இதனையும் காண்க

- இந்தோ பசிபிக்
# அக்கா பரதேசி சுவாமிகள்

**அக்கா சுவாமிகள்** என்பவர் புதுச்சேரி வைத்திக்குப்பத்தில் ஜீவசமாதி அடைந்த சித்தர் ஆவார். இவரைக் *குரு அக்கா சுவாமிகள்*, *அக்கா பரதேசி சாமியார்*, *அக்கா சித்தர்* போன்ற பெயர்களில் பக்தர்கள் அன்போடு அழைத்தனர்.